पिछली पोस्ट में तीन टिप्पणियाँ आयीं थी, मुझे लगा था कि अच्छी खासी प्रतिक्रिया होगी लेकिन मेरा अंदाजा गलत निकला। कह नही सकता वजह क्या थी कि प्रतिक्रिया नही मिली, लेकिन सोचने लगा कि क्या हमारी संवेदना मरती जा रही है? वैसे ही जैसे डाक्टर पर एक लाश या सीरियस मरीज को बिमार देख कर भी दर्द नही उमड़ता, जैसे एक फौजी का दिल खून देख कर भी इतना नही पसीजता जितना आम आदमी का। (क्योंकि ये इनके लिये रोज की बात है।) वैसे ही आजकल इस तरह की घटनायें इतनी आम होने लगी हैं कि अब शायद इन बातों का असर कम होने लगा हो। बरहाल वजह जो भी रही हो मैने सोचा क्यों ना उनकी टिप्पणियों का जवाब अलग से पोस्ट में दे दूँ।